Държавен вестник, бр. 55, 2021 г., стр. 21

БРОЙ  55	
Д Ъ Р Ж А В Е Н  В Е С Т Н И К 	
СТР.  21  
лагат данъци, които са значително подобни 
по характер на тези, за които се прилага 
Спогодбата. Всяко такова разширение има 
действие от тази дата и е обект на тези про-
мени и условия, включително условията за 
прекратяване, както може да бъде определено 
и договорено между Кралство Нидерландия 
и Република България в ноти, които да бъдат 
разменени по дипломатически път или по 
всеки друг начин в съответствие с консти-
туционните им процедури.
2. Освен ако не е уговорено друго, прек- 
ратяването на тази Спогодба не прекратява 
също Спогодбата за всяка част на Кралство 
Нидерландия, по отношение на която тази 
Спогодба е била разширена съгласно този 
член.
Г л а в а  V I 
ЗАКЛЮЧИТЕЛНИ РАЗПОРЕДБИ
Член 30 
Влизане в сила
1. Договарящите държави се уведомяват 
взаимно, че са изпълнени процедурите на 
вътрешните им законодателства за влизане 
в сила на тази Спогодба. Спогодбата влиза 
в сила на последния ден на месеца, след-
ващ месеца, в който е получено по-късното 
от тези уведомления, с което съответните 
договарящи държави са се уведомили взаимно 
в писмена форма, че конституционните им 
изисквания са завършени.
2. Разпоредбите на Спогодбата се прилагат:
а) по отношение на данъците, удържани 
при източника, за суми, платени или 
начислени на или след първия ден на 
януари на календарната година, следва-
ща годината, в която Спогодбата вли- 
за в сила;
б) по отношение на другите данъци, за 
данъчни години, започващи на или след 
първия ден на януари на календарна-
та година, следваща годината, в която 
Спогодбата влиза в сила.
3. При влизане в сила на тази Спогодба 
Спогодбата между правителството на На-
родна република България и правителство-
то на Кралство Холандия за избягване на 
двойното данъчно облагане и предотвратя-
ване на отклонението от облагане с данъци 
върху дохода, подписана в София на 6 юли 
1990 г., престава да се прилага:
а) по отношение на данъците, удържани 
при източника, за суми, платени или 
начислени на или след първия ден на 
януари на календарната година, след-
ваща годината, в която Спогодбата 
влиза в сила;
б) по отношение на другите данъци, за 
данъчни години, започващи на или след 
първия ден на януари на календарна-
та година, следваща годината, в която 
Спогодбата влиза в сила.
4. Независимо от предходните алинеи, 
когато преди датата, на която тази Спогодба 
влиза в сила, местно лице на една от догова-
рящите държави получава пенсия или друго 
подобно плащане, възникващо в другата 
договаряща държава, и което продължава 
след тази дата да получава тази пенсия или 
плащане, разпоредбите на чл. 18, ал. 1 на 
Спогодбата между правителството на Народ-
на република България и правителството на 
Кралство Холандия за избягване на двойно-
то данъчно облагане и предотвратяване на 
отклонението от облагане с данъци върху 
дохода, подписана в София на 6 юли 1990 г., 
продължава да се прилага по отношение на 
такива пенсии или плащания след влизане в 
сила на тази Спогодба. Когато обаче такава 
пенсия или плащане, възникващи в другата 
договаряща държава, не са обект на облагане 
с данък в първата посочена държава, се при-
лагат разпоредбите на чл. 17 на тази Спогодба.
Член 31
Прекратяване
Тази Спогодба остава в сила, докато не 
бъде прекратена от една от договарящите 
държави. Всяка от договарящите държави 
може да прекрати Спогодбата по диплома-
тически път, като изпрати уведомление за 
прекратяване.
В такъв случай Спогодбата престава да 
действа за данъчни години и периоди, за-
почващи, и данъчни събития, възникващи 
след края на календарната година, в която 
е изпратено уведомлението за прекратяване, 
ако това уведомление е изпратено в първите 
шест месеца на календарната година. Ако 
уведомлението е изпратено в последните 
шест месеца на календарната година, Спогод-
бата престава да действа за данъчни години 
и периоди, започващи, и данъчни събития, 
възникващи след края на календарната годи-
на, следваща годината, в която уведомлението 
за прекратяване е изпратено.
Уведомлението за прекратяване се счита 
за изпратено от едната договаряща държава 
на датата на получаване на това уведомление 
от другата договаряща държава.
В удостоверение на горното долуподпи-
саните, надлежно упълномощени за това, 
подписаха тази Спогодба.
Съставена в два екземпляра в София на 
14 септември 2020 г. на български, нидерланд-
ски и английски език, като всички текстове 
имат еднаква сила. В случай на различия в 
тълкуването меродавен е английският текст.
За Република 
България:
Кирил Ананиев,
министър на 
финансите на 
Република България
За Кралство 
Нидерландия:
Н. Пр. Беа тен Тъшър,
извънреден и пълномощен  
посланик на Кралство 
Нидерландия в 
Република България